นุ่น วรนุช ประทับใจเพื่อนคนแรกในวงการ บอกยังคิดถึงกันตลอด (คลิป)
กลายเป็นภาพประทับใจ เมื่อ 2 นางเอกดังที่แจ้งเกิดจากช่อง 7 ทั้ง อั้ม พัชราภา ไชยเชื้อ และ นุ่น วรนุช ภิรมย์ภักดี บังเอิญมาเจอกันในศูนย์การค้าแห่งหนึ่ง และได้อัดคลิปลงไอจีสตอรี่ ทำให้แฟนๆ ปลื้มสุดๆ และอยากเห็นทั้งคู่กลับมาร่วมงานละครด้วยกันอีกครั้ง,เจอ นุ่น มาร่วมงานเปิดตัวพิพิธภัณฑ์ลอยน้ำ เรือสำเภาศรีมหาสมุทร ณ ริเวอร์ พาร์ค ศูนย์การค้าไอคอนสยาม เลยถามถึงความประทับใจหลังจากได้เจอเพื่อนคนแรกในวงการบันเทิงอย่างอั้มด้วย,ถามถึงเรื่องที่บังเอิญเจออั้ม พัชราภา?,นุ่นไปออกกำลังกาย เวลาไปวิ่งก็จะพกเงินไว้นิดๆ หน่อยๆ พอวิ่งเสร็จก็จะเดินเข้าห้างเพื่อซื้อของกิน ทุกคนก็จะบอกว่าเอ๊ะ มันจะลดได้มั้ย ก็หาอะไรทานกับเพื่อน แล้วอั้มเขาไปซื้อของทานเหมือนกัน ร้านติดๆ กันเลยค่ะ,ครั้งนี้เจอกันในรอบกี่ปี?,ก่อนหน้านี้เจอตอนงานวันเกิดอั้มเมื่อปีที่แล้วค่ะ ก็นานๆ อั้มก็บอกว่านี่เดินคนเดียวมา 4 ชม.แล้ว เราก็บอกว่าเรามาวิ่ง สภาพก็โทรมมากเลย,พอมีคลิปออกมา หลายคนก็ประทับใจ?,ก็คิดถึงกันตลอด เพราะจริงๆ อั้มเป็นเพื่อนคนแรกในวงการด้วยซ้ำค่ะ,ตอนเจอกันมีกรี๊ดใส่กันเลยมั้ย?,ไม่ได้กรี๊ด คนเยอะอยู่ค่ะ แต่ถ้าคิดได้กว่านี้จะขอตังค์เพื่อนเพิ่ม ตังค์ไม่พอ (หัวเราะ),หลายคนก็มองว่าอั้มเดินคนเดียวตามสไตล์คนโสด มีคุยกันมั้ย?,ก็คุยกันแค่นั้นค่ะ วันนั้นเขาเดินคนเดียว ก็บอกเขาว่าเดี๋ยวขากลับรถติดนะ ระวังค่ะ ถามว่าเขามีบ่นมั้ยว่าเหงา เดินคนเดียว ไม่มีๆ ค่ะ,ไม่ได้อัพเดตชีวิตส่วนตัวใช่มั้ย?,ไม่มี ก็เจอกันแป๊บเดียว ต่างคนก็ต่างแยกย้ายค่ะ,จะมีโอกาสกลับมาร่วมงานกันมั้ย?,นุ่นเองก็อยากนะคะ เพราะจริงๆ ทำงานกับอั้มมา 2 เรื่องแล้ว ถ้ามีโอกาสก็อยากมาร่วมงานกันอีก เพราะว่าเป็นเพื่อนกัน อยู่กองด้วยกันก็สนุก ช่วยกันดูแลซึ่งกันและกันค่ะ แล้วแต่ผู้ใหญ่เลยค่ะ นุ่นยินดี,งานถ่ายแบบมีติดต่อคู่กันเข้ามาบ้างมั้ย?,ไม่มีค่ะ ติดต่อมั้ยคะ ที่ไหนดี (ยิ้ม),จะมีโอกาสจัดแฟนมีตติ้งนางเอกในตำนานมั้ย?,ยังไม่เคยคุยกันเรื่องนี้ค่ะ แต่ต่างคนต่างมีแฟนมีตค่ะ ถามว่าอยากจัดร่วมกับเขามั้ย ยังไม่ได้คุยกันเลยค่ะ ยังบอกไม่ได้ค่ะ แต่ก็มีติดต่อไปมาหาสู่บ้างค่ะ,เป็นห่วงเพื่อนมั้ย ตอนนี้เพื่อนยังโสดอยู่?,เพื่อนสวยและเก่งอยู่แล้ว สวยและรวยมากด้วยค่ะ.
กลายเป็นภาพประทับใจ เมื่อ 2 นางเอกดังที่แจ้งเกิดจากช่อง 7 บังเอิญมาเจอกันในศูนย์การค้าแห่งหนึ่ง
นุ่น วรนุช,อั้ม พัชราภา,นุ่น อั้ม,แก๊งเพื่อนดารา,ดารา